CELEX: 62020TN0259
Language: fi
Date: 2020-05-08 00:00:00
Title: Asia T-259/20: Kanne 8.5.2020 – Ryanair v. komissio

29.6.2020   
            
            
               FI
            
            
               Euroopan unionin virallinen lehti
            
            
               C 215/59
            
         
      Kanne 8.5.2020 – Ryanair v. komissio
      (Asia T-259/20)
      (2020/C 215/68)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 31.3.2020 antaman päätöksen valtiontuesta SA.56765 (1)
                  
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
                  —
               
               
                  Kantaja on myös pyytänyt, että sen kanne käsiteltäisiin Euroopan unionin tuomioistuimen perussäännön 23 a artiklassa tarkoitetussa nopeutetussa menettelyssä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Euroopan komission päätös on EUT-sopimusten erityismääräysten vastainen ja loukkaa kansalaisuuteen perustuvan syrjinnän kieltoa ja palvelujen vapaata liikkuvuutta koskevia unionin oikeuden yleisiä periaatteita, joihin lentoliikenteen vapauttaminen kilpailulle Euroopan unionissa on perustunut 1980-luvun lopulta lähtien. Lentoliikenteen markkinoiden vapauttaminen Euroopan unionissa on mahdollistanut aidosti yleiseurooppalaisten halpalentoyhtiöiden kasvun. Euroopan komission päätöksessä jätetään huomiotta tällaisten yleiseurooppalaisten lentoyhtiöiden merkitys Euroopan unionin jäsenvaltioiden markkinoiden rakenteelle sallimalla Ranskan myöntävän tukea vain niille Euroopan unionin lentoyhtiöille, joille Ranska on myöntänyt Euroopan unionin liikennelupia. SEUT 107 artiklan 2 kohdan b alakohdassa määrätään poikkeuksesta SEUT 107 artiklan 1 kohdan mukaiseen valtiontukien kieltoon, mutta siinä ei määrätä poikkeuksista muihin EUT-sopimuksen sääntöihin ja periaatteisiin.
               
            
                  2)
               
               
                  Toinen kanneperuste, joka perustuu siihen, että Euroopan komissio on tehnyt ilmeisen arviointivirheen tarkastellessaan tuen oikeasuhteisuutta COVID-19 -epidemiasta aiheutuviin vahinkoihin nähden.
               
            
                  3)
               
               
                  Kolmas kanneperuste, joka perustuu siihen, että Euroopan komissio on laiminlyönyt muodollisen tutkintamenettelyn aloittamisen vakavista vaikeuksista huolimatta sekä loukannut kantajan menettelyllisiä oikeuksia.
               
            
                  4)
               
               
                  Neljäs kanneperuste, joka perustuu siihen, että Euroopan komissio on laiminlyönyt velvollisuutensa esittää päätöksessään perustelut.
               
            
         (1)  Euroopan komission 31.3.2020 antama päätös valtiontuesta SA.56765 (2020/N) – Ranska COVID-19 – Julkisen palvelun lentoyhtiöiden hyväksi toteutettu ilmailuverojen maksamisen keskeyttäminen (ei vielä julkaistu Euroopan unionin virallisessa lehdessä)